b"\n_START_ARTICLE_\nRub\xc3\xa9n Falc\xc3\xb3n M\xc3\xadnguez\n_START_SECTION_\nTraject\xc3\xb2ria\n_START_PARAGRAPH_\nSorgeix del planter del Reial Saragossa. Despr\xc3\xa9s de militar al Zaragoza B i debutar a Segona Divisi\xc3\xb3 amb l'Almeria CF (8 partits la temporada 02/03), a la campanya 04/05 puja al primer equip, com a suplent de Luis Garc\xc3\xada Conde. A la m\xc3\xa0xima categoria, Falc\xc3\xb3n nom\xc3\xa9s hi disputa dos partits eixa temporada._NEWLINE_Sense continu\xc3\xaftat a l'equip aragon\xc3\xa8s, la temporada 05/06 la passa entre el modest Villanueva i la SD Eibar, equip amb el qual descendeix a Segona B. A l'any seg\xc3\xbcent recala a la SD Huesca i el 2007 al Rayo Vallecano, amb el qual  aconsegueix l'ascens a la categoria d'argent el 2008, per\xc3\xb2 no assoleix la titularitat amb els madrilenys. La temporada 09/10 torna al futbol modest aragon\xc3\xa8s, en aquest cas, a les files del CD La Muela."